Åse Wetås

Åse Wetås (født 1972) er en norsk leksikograf og språkviter.

Hun var prosjektdirektør for Norsk Ordbok 2014 fra 2008Side 7, Språknytt nr. 4 2014 og har vært direktør i Språkrådet siden 2015. Den 6. febuar 2026 ble hun utnevnt i statsråd til ny nasjonalbibliotekar.

Utdannelse
I 1992 ble hun tildelt en pris av Det Norske Samlagets for å ha skrevet en av årets beste artiumstiler på nynorsk.

Åse Wetås er cand.philol. fra 1999 med nordisk hovedfag, engelsk grunnfag og lingvistikk semesteremne. Hovedfagsoppgaven Namneskiftet Kristiania–Oslo kom ut som bok på Novus forlag i 2000.Åse Wetås (2000), Namneskiftet Kristiania–Oslo, Novus forlag, ISBN 8270993255 Hun tok doktorgrad (dr. art.) i nordisk språkvitenskap ved Universitetet i Oslo i 2008 med avhandlinga Kasusbortfallet i mellomnorsk: Ein komparativ studie av proprialt og appellativisk materiale.

 Karriere 
Wetås arbeidet i midten av 1990-årene som ungdomssekretær i LO i Rogaland. Fra 1998 til 1999 jobbet hun som vitenskapelig assistent ved Seksjon for namnegransking, UiO, deretter var hun høgskolelektor ved Høgskolen i Stavanger før hun kom tilbake til Oslo som universitetslektor fra 2000 til 2001. Hun var stipendiat i lingvistikk ved Universitetet i Oslo 2001–2005. Etter stipendiatperioden begynte hun å arbeide med Norsk Ordbok 2014 i 2005, først som redaksjonsassistent. Tre år senere overtok hun ledelsen for prosjektet etter Kristin Bakken.«Sjefen for alle ordene», dt.no 11. juni 2011

I 2001 skrev hun fire rapporter om bruk av nynorsk skriftspråk for Språkrådet. Hun har også skrevet en rekke fagartikler innen navnegransking, morfologi og dialektologi. Åse Wetås var medlem av Språkrådets utvalg som la fram innstilling om rettskriving i nynorsk i 2011. Hun var styremedlem i Språkrådet fra 2011 til 2015, da hun ble utnevnt til direktør i Språkrådet.

Wetås var direktør for Språkrådet fra 2015 til 2026. Den 6. februar 2026 ble hun utnevnt i statsråd til ny nasjonalbibliotekar, som Aslak Sira Myhres etterfølger.

 Bibliografi 

 Referanser 

Kilder
Biografi i Helene Urdland Karlsen, Lars S. Vikør og Åse Wetås : Livet er æve og evig er ordet. Norsk Ordbok 1930 – 2016. Samlaget, 2016 ISBN 978-82-521-9008-3

Kategori:Norske leksikografer
Kategori:Norske embets- og tjenestemenn
Kategori:Personer fra Sandnes kommune